Omstredenheid, maar Johnson wen Ope op ŉ drafstap | Maroela Media
Omstredenheid, maar Johnson wen Ope op ŉ drafstap
20 Junie 2016
ŉ Omstrede beslissing van die Amerikaanse Ope se organiseerders het tot kwaai kritiek van spelers gelei en gedreig om die aandag van Dustin Johnson se puik oorwinning en eerste Ope-titel af te trek.
Johnson het Sondag met 1-oor van derde plek af gekom om die titel te wen. Op die vyfde putjie het sy bal egter op die setperk beweeg voordat hy die sethou gespeel het.
Hy het ŉ skeidsregter om ŉ beslissing gevra en is aangesê dat alles in orde is net om later te hoor dat hy dalk met ŉ hou gepenaliseer kon word.
Hy het twee uur lank met die wete gespeel en was dus nooit seker hoe ver hy voor was nie.
Dit strafhou is toe wel na voltooiing van die ronde bevestig, maar Johnson was nietemin daarná steeds drie houe voor om as kampioen aangewys te word.
Twee van die gunstelinge, Rory McIlroy en Jordan Spieth, wat albei lelik in die toernooi uitgesak het, het toe op die sosiale media losgetrek oor die onregverdige en onnodige spanning wat dit op Johnson moes geplaas het. McIlroy het die optrede en beslissing as ŉ “klug” bestempel.
Suid-Afrika se Branden Grace het 1-oor gespeel en daarmee die gesamentlike vyfde plek ingeneem.
Die voorloper met die aanvang van die laaste ronde, Shane Lowry, het met 6-oor in die laaste ronde die gesamentlike tweede plek ingeneem.
Die man wat vroeg-vroeg in die toernooi die aandag getrek het en na twee rondes nog voor was, Andrew Landy, het van derde plek met die aanvang af met ŉ liederlike 8-oor in die laaste ronde die gesamentlike 15de plek ingeneem.
Louis Oosthuizen en Charles Schwartzel het albei gesamentlik 23ste plek ingeneem na ŉ finale ronde van onderskeidelik 3-oor en 4-oor.
Die voorste tellings –
1 Dustin Johnson 67 69 71 69 276
G2 Jim Furyk 71 68 74 66 279
G2 Scott Piercy 68 70 72 69 279
G2 Shane Lowry 68 70 65 76 279
G5 Sergio Garcia 68 70 72 70 280
G5 Branden Grace 73 70 66 71 280
7 Kevin Na 75 68 69 69 281
G8 Jason Dufner 73 71 68 70 282
G8 Zach Johnson 71 69 71 71 282
G8 Jason Day 76 69 66 71 282
G8 Daniel Summerhays 74 65 69 74 282
12 David Lingmerth 72 69 75 67 283
G13 Brooks Koepka 75 69 72 68 284
G13 Kevin Streelman 69 74 69 72 284
G15 Brendan Steele 71 71 70 73 285
G15 Bryson DeChambeau 71 70 70 74 285
G15 Andrew Landry 66 71 70 78 285
G18 Marc Leishman 71 69 77 69 286
G18 Graeme McDowell 72 71 71 72 286
G18 Gregory Bourdy 71 67 75 73 286
G18 Adam Scott 71 69 72 74 286
G18 Sung Kang 70 72 70 74 286
G23 Jon Rahm (a) 76 69 72 70 287
G23 Byeong Hun An 74 70 73 70 287
G23 Chris Wood 75 70 71 71 287
G23 Andy Sullivan 71 68 75 73 287
G23 Louis Oosthuizen 75 65 74 73 287
G23 Russell Knox 70 71 73 73 287
G23 Yusaku Miyazato 73 69 71 74 287
G23 Charl Schwartzel 76 68 69 74 287
G23 Derek Gathauer 73 69 70 75 287
SA se hoop by Britse Ope op Branden Grace
Branden kry ruskans voor laaste aanslag
Geluk aan Dustin! Die Ope is onder moeilike omstadighede gespeel. Knap gedaan!